SHBA, BE, sanksione të reja kundër Rusisë
Sanksionet prekin sektorin bankar rus, atë të energjisë dhe të armëve
Shtetet e Bashkuara dhe Bashkimi Evropian po vendosin sanksione më të rënda kundër Rusisë për mbështetjen që u jep separatistëve në Ukrainën lindore. Sanksionet u njoftuan dje ndërkohë që ministri i jashtëm i Ukrainës akuzoi Rusinë se po vazhdon të dërgojë luftëtarë dhe armë në anën tjetër të kufirit. Presidenti Barak Obama thotë se sanksionet e reja të Shteteve të Bashkuara dhe Bashkimit Evropian kundër sektorit bankar, atij të energjisë dhe të armëve synojnë të rrisin presionin ndaj atyre që po inskenojnë zhvillimet e paligjshme në Ukrainë: Veprimet evropiane janë shumë domethënëse pasi Rusia eksporton në tregjet e BE-së dhe shumë udhëheqës evropianë patën nguruar të merrnin masa. Por Ministri i Jashtëm rus Sergei Lavrov tha se sanksionet nuk do ta arrijnë dot synimin: Ndërkaq, luftimet në Ukrainën lindore vazhdojnë. Shtetet e Bashkuara thonë se imazhet satelitore tregojnë artileri ruse duke qëlluar drejt Ukrainës. Rusia i ka hedhur poshtë këto akuza. Gjatë një vizite dje në Uashington, Ministri i Jashtëm i Ukrainës Pavlo Klimkin i tha Sekretarit të Shtetit John Kerry se forcat ukrainase nuk janë përgjigjur kurrë me zjarr. " Sekretari Kerry fajësoi Rusinë për vazhdimin e konfliktit: Sekretari Kerry tha se po punon intensivisht për të gjetur një zgjidhje politike për ato që i cilësoi si “interesa legjitime” të Rusisë në Ukrainë lidhur me pakicat ruse dhe të ardhmen ekonomike të vendit.